标题：662年
中国纪年
662年，唐高宗天皇大圣大弘孝皇帝龙朔二年
历史大事
西突厥投降吐蕃
龙朔二年（六六二）十二月，海道总管苏海政奉命出击龟兹，高宗令西突厥兴昔亡可汗和继往绝可汗发兵帮助。唐军到达兴昔亡可汗境内，苏海政听信谗言，诱杀了兴昔亡可汗，各部都非常愤怒，鼠尼施（五咄陆之一），拔塞干（弩失毕五部之一）逃走，苏海政与继往绝可汗追击，讨平二部。到达疏勒南部时，弓月部引来吐蕃兵马要与唐军开战，苏海用军资贿赂吐蕃，双方议和。因此各部落都认为兴昔亡可汗是冤死。各部都产生离叛之心。继往绝可汗死后，十姓无主，阿史那都支和李遮匐带领部众归附吐蕃。
改官名
高宗龙朔二年（六六二）二月，改官名：以门下省为东台、中书省为西台、尚书省为中台；侍中为左相，中书令为右相，仆射为匡政，左、右丞为肃机，尚书为太常伯，侍郎为少常伯。改吏部为司列，司勋、司封依旧，考功为司绩，户部为司元，度支为司度，金部为司珍，仓部为司庾，礼部为司礼，祠部为司禋，主客为司蕃，膳部为司膳，兵部为司戎，职方为司城，驾部为司舆，库部为司库，刑部为司刑，都官为司仆，比部为司计，司门为司关，工部为司平，屯田为司田，虞部为司虞，水部为司川，共二十四司。改御史台为宪台。改太常寺为奉常寺，光禄寺为司宰寺，卫尉寺为司卫寺，宗正寺为司宗寺，太仆寺为司驭寺，大理寺为详刑寺，鸿胪寺为同文寺，司农寺为司稼寺，太府寺为外府寺。改秘书省为兰台监，殿中省为中御府监，国子监为司成馆，少府监为内府监。将作监为缮工监，都水监为司津监。左、右卫府、骁卫府、武卫府都省去“府”字，左、右威卫改为左、右武威卫，左、右领军卫为左、右戎卫，左、右候卫为左、右金吾卫，左、右监门府为左、右监门卫，左、右千牛府为左、右奉宸卫。
薛仁贵“三箭定天山”
回纥与铁勒（即敕勒）的同罗、仆骨等部侵扰唐边，龙朔元年（六六一）年底，郑仁泰、薛仁贵等前往讨伐。二年（六六二）三月，铁勒九姓合众十余万人抗拒唐兵，派几十人挑战，薛仁贵三箭射杀三人，其余的人都下马投降，仁贵悉坑之。并带兵追击其余的铁勒部众，到碛北，俘虏了叶护兄弟三人。军中有一首歌唱道：“将军三箭定天山，壮士长歌入汉关。”
契苾何力定铁勒九姓
龙朔二年（六六二）三月，思结、多滥葛等铁勒部皆降唐。郑仁泰纵兵大掠之。铁勒各部帅又都远逃，将军杨志追击，被虏打败。郑仁泰为夺取敌军的辎重，度过大漠，到仙萼河（今外蒙古色楞格河），粮食吃尽才回军。又遇大风雪，战士死亡十之八九。高宗怒以仁泰、仁贵等诛杀已降，不计资粮，虽有所得，不补所失，诏以功赎罪不予奖赏。诏另以契苾何力为铁勒道安抚使，前往铁勒九姓部落，赦兵将罪，罪在酋长，众皆大喜，铁勒各部便将叶护、设、特勒等二百多人抓起，送给契苾何力，契苾何力将他们斩杀。铁勒九姓遂定。
通鉴记载
高宗天皇大圣大弘孝皇帝上之下龙朔二年（壬戌，公元六六二年） 
春，正月，辛亥，立波斯都督卑路斯为波斯王。二月，甲子，改百官名：以门下省为东台，中书省为西台，尚书省为中台；侍中为左相，中书令为右相，仆射为匡政，左、右丞为肃机，尚书为太常伯，侍郎为少常伯；其馀二十四司、御史台、九寺、七监、十六卫，并以义训更其名，而职任如故。 
甲戌，浿江道大总管任雅相薨于军。雅相为将，未尝奏亲戚故吏从军，皆移所司补授，谓人曰：“官无大小，皆国家公器，岂可苟便其私！”由是军中赏罚皆平，人服其公。 
戊寅，左骁卫将军白州刺史沃沮道总管庞孝泰，与高丽战于蛇水之上，军败，与其子十三人皆战死。苏定方围平壤久不下，会大雪，解围而还。 
三月，郑仁泰等败铁勒于天山。 
铁勒九姓闻唐兵将至，合众十馀万以拒之，选骁健者数十人挑战。薛仁贵发三矢，杀三人，馀皆下马请降。仁贵悉坑之，度碛北，击其馀众，获叶护兄弟三人而还。军中歌之曰：“将军三箭定天山，壮士长歌入汉关。” 
思结、多滥葛等部落先保天山，闻仁泰等将至，皆迎降；仁泰等纵兵击之，掠其家以赏军士。虏相帅远遁，将军杨志追之，为虏所败。候骑告仁泰：“虏辎重在近，往可取也。”仁泰将轻骑万四千，倍道赴之，遂逾大碛，至仙萼河，不见虏，粮尽而还。值大雪，士卒饥冻，弃捐甲兵，杀马食之，马尽，人自相食，比入塞，馀兵才八百人。 
军还，司宪大夫杨德裔劾奏：“仁泰等诛杀已降，使虏逃散，不抚士卒，不计资粮，遂使骸骨蔽野，弃甲资寇。自圣朝开创以来，未有如今日之丧败者。仁贵于所监临，贪淫自恣，虽矜所得，不补所丧。并请付法司推科。”诏以功赎罪，皆释之。 
以右骁卫大将军契苾何力为铁勒道安抚使，左卫将军姜恪副之，以安辑其馀众。何力简精骑五百，驰入九姓中，虏大惊，何力乃谓曰：“国家知汝皆胁从，赦汝之罪，罪在酋长，得之则已。”其部落大喜，共执其叶护及设、特勒等二百馀人以授何力，何力数其罪而斩之，九姓遂定。 
甲午，车驾发东都；辛亥，幸蒲州；夏，四月，庚申朔，至京师。 
辛巳，作蓬莱宫。 
五月，丙申，以许圉师为左相。 
六月，乙丑，初令僧、尼、道士、女官致敬父母。 
秋，七月，戊子朔，赦天下。 
丁巳，熊津都督刘仁愿、带方州刺史刘仁轨大破百济于熊津之东，拔真岘城。 
初，仁愿、仁轨等屯熊津城，上与之敕书，以“平壤军回，一城不可独固，宜拔就新罗。若金法敏借卿留镇，宜且停彼；若其不须，即宜泛海还也。”将士咸欲西归。仁轨曰：“人臣徇公家之利，有死无贰，岂得先念其私！主上欲灭高丽，故先诛百济，留兵守之，制其心腹；虽馀寇充斥而守备甚严，宜?厉兵秣马，击其不意，理无不克。既捷之后，士卒心安，然后分兵据险，开张形势，飞表以闻，更求益兵。朝廷知其有成，必命将出师，声援才接，凶丑自歼。非直不弃成功，实亦永清海表。今平壤之军既还，熊津又拔，则百济馀烬，不日更兴，高丽逋寇，何时可灭！且今以一城之地居敌中央，苟或动足，即为擒虏，纵入新罗，亦为羁客，脱不如意，悔不可追。况福信凶悖残虐，君臣猜离，行相屠戮；正宜坚守观变，乘便取之，不可动也。”众从之。时百济王丰与福信等以仁愿等孤城无援，遣使谓之曰：“大使等何时西还，当遣相送。”仁愿、仁轨知其无备，忽出击之，拔其支罗城及尹城、大山、沙井等栅，杀获甚众，分兵守之。福信等以真岘城险要，加兵守之。仁轨伺其稍懈，引新罗兵夜傅城下，攀草而上，比明，入据其城，遂通新罗运粮之路。仁愿乃奏请益兵，诏发淄、青、莱、海之兵七千人以赴熊津。 
福信专权，与百济王丰浸相猜忌。福信称疾，卧于窟室，欲俟丰问疾而杀之。丰知之，帅亲信袭杀福信，遣使诣高丽、倭国乞师以拒唐兵。 
八月，壬寅，以许敬宗为太子少师、同东西台三品、知西台事。 
九月，戊寅，初令八品、九品衣碧。 
冬，十月，丁酉，上幸骊山温汤，太子监国；丁未，还宫。 
庚戌，西台侍郎陕人上官仪同东西台三品。 
癸丑，诏以四年正月有事于泰山，仍以来年二月幸东都。 
左相许圉师之子奉辇直长自然，游猎犯人田，田主怒，自然以鸣镝射之。圉师杖自然一百而不以闻。田主诣司宪讼之，司宪大夫杨德裔不为治。西台舍人袁公瑜遣人易姓名上封事告之，上曰：“圉师为宰相，侵陵百姓，匿而不言，岂非作威作福！”圉师谢曰：“臣备位枢轴，以直道事陛下，不能悉允众心，故为人所攻讦。至于作威福者，或手握强兵，或身居重镇；臣以文吏，奉事圣明，惟知闭门自守，何敢作威福！”上怒曰：“汝恨无兵邪！”许敬宗曰：“人臣如此，罪不容诛。”遽令引出。诏特免官。癸酉，立皇子旭轮为殷王。 
十二月，戊申，诏以方讨高丽、百济，河北之民，劳于征役，其封泰山、幸东都并停。 
风海道总管苏海政受诏讨龟兹，敕兴昔亡、继往绝二可汗发兵与之俱。至兴昔亡之境，继往绝素与兴昔亡有怨，密谓海政曰：“弥射谋反，请诛之。”时海政兵才数千，集军吏谋曰：“弥射若反，我辈无噍类，不如先事诛之。”乃矫称敕，令大总管赍帛数万段赐可汗及诸酋长，兴昔亡帅其徒受赐，海政悉收斩之。其鼠尼施、拔塞干两部亡走，海政与继往绝追讨，平之。军还，至疏勒南，弓月部复引吐蕃之众来，欲与唐兵战；海政以师老不敢战，以军资赂吐蕃，约和而还。由是诸部落皆以兴昔亡为冤，各有离心。继往绝寻卒，十姓无主，有阿史那都支及李遮匐收其馀众附于吐蕃。 
是岁，西突厥寇庭州，刺史来济将兵拒之，谓其众曰：“吾久当死，幸蒙存全以至今日，当以身报国！”遂不释甲胄，赴敌而死。